Alkitab kanggo murangkalih Nyanggakeun Yakub Tukang Nipu
Ditulis ku: Edward Hughes Ilustrasi/juru gambar ku: M. Maillot, Lazarus Alastair Paterson Disaluyukeun ku: M. Kerr, Sarah S. Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Kantos Gusti ngirim orok ka kulawargi anjeun? Bungah kacida! Isak sarta Ribka tangtos bagja dua kali lipet. Gusti teh bade masihan maranehanana putra kembar.
Orok-orok teh motah di jero kandungan Rabeka. Waktos anjeunna ngadoa, Gusti nyarios yén dua putrana bakal mingpin dua bangsa - sareng anu bungsu bakal langkung ageung. Biasana mah anu cikal nu leuwih gede. Ahirna orok-orok lahir.
Si kembar teh teu sarua rupina. Ésau, budak nu pangkolotna, buluan pisan, nepi ka jadi ahli moro. Yakub kulitna mulus tur resep digawé di sabudeureun imah. Bapa Isak nyaah pisan ka Esau. Indungna mah resepna ka Yakub.
Hiji poé, Esau lapar. "Pasihan atuh abdi tuangeun," saurna ka Yakub. "Jual heula hak cikal anjeun ka abdi," saur Yakub. Esau teu paduli kana jangji Gusti ngeunaan putra cikalna. Anjeunna ngadamel perjanjian sareng Yakub. Ayeuna Yakub bakal mingpin kulawarga nalika bapana maot.
Gusti nyarios ka Isak dina hiji wengi. "Kami teh Allah bapana Ibrahim. Kami nyarengan ka maneh. Kami baris ngaberkahan ka turunan maneh." Sanajan Isak nyembah ka Gusti, Esau putrana nikah dua pamajikan urang Het, jalma-jalma nu teu paduli ka Gusti.
Isak beuki kolot. "Pang candakkeun daging anu seger," saurna ka Esau. "Lajeng bapa bakal ngaberkahan maneh." Berkah husus ieu diwariskeun ti bapa ka putra cikal. Ésau buru-buru moro. Tapi Rabekah geus ngadéngé. Manéhna hayang Yakub anu diberkahan.
Rabéka boga rencana. Bari gancang masak kadaharan anu dipikaresep ku Isak, Yakub nganggo anggoan Esau, teras nempelkeun kulit sato buluan kana leungeun jeung beuheungna. Isak téh teu ningali. Meureun maranéhna tiasa ngakalan anjeunna.
Yakub mawa kadaharan ka Isak. "Maneh teh siga Yakub," saur Isak, "Ngan leungeunna mah siga Esau." Saparantos tuang, Isak ngaberkahan ka putrana anu keur sujud di payuneunana.
Waktos Yakub indit, Esau nyampeurkeun Isak. "Ieu tuangeun anjeun," saurna. Isak terangeun yen anjeunna parantos ditipu. "Kuring teu bisa ngarobah berkah," saur Isak bari rada ngagorowok. Haté Esau pinuh kukabenci. Manehna mutuskeun arek ngabunuh Yakub.
Rabeka ngadangu ancaman Esau. "Pindah we ka bumina mamang," saurna ka Yakub, "nepi ka lanceukna hilap kana naon anu anjeun lampahkeun." Isak satuju yen Yakub kudu neangan pamajikan ti kulawarga indungna. Janten Yakub kaluar ti imah.
Peuting éta, Yakub saré di tengah jalan make batu kanggo bantalna. Panginten anjeunna nyalira, panginten sieun. Tapi anjeunna henteu nyalira. Gusti nyarios ka anjeunna dina hiji mimpi.
"KAMI ALLAH BAPA ANJEUN, ABRAHAM JEUNG ISAK. KAMI NYARENGAN ANJEUN. KAMI BARIS MASIHAN ANJEUN LAHAN IEU. KU KULAWARGA ANJEUN SAKABEH KULAWARGA DI BUMI BAKAL DIBERKAHAN." Sanggeus Gusti ngandika, Yakub hudang. Anjeunna ngarasa sieun.
Laban, mamangna Yakub, narimakeun anjeunna. Yakub mikanyaah Rahel dulurna sarta ngawula ka Laban tujuh taun sangkan bisa kawin. Tapi, dina peuting kawinan, Laban nipu Yakub.
"Ieu mah Lea, sanes Rahel," saur Yakub. "Anjeun tos nipu ka kuring." "Putri cikal kedah nikah tiheula," saur Laban. "Ayeuna kawin sareng Rahel tuluy ngawula ka abdi tujuh taun deui." Yakub satuju. Meureun manéhna ge emut kana tipu daya sorangan ngalawan Isak jeung Esau.
Yakub kagungan sabelas putra. Salila sababaraha taun, anjeunna ngarep-ngarep pikeun mawa kulawargana deui ka Kanaan. Kolotna aya di dinya. Tapi kitu ogé Esau aya di dinya, anu geus sumpah pikeun maéhan manéhna. Éta teh aman teu?
Hiji poé Allah nitah manéhna datang deui. Yakub ngumpulkeun kulawarga jeung ingon-ingonna pikeun balik ka imahna.
Éta teh mangrupikeun perjalanan anu luar biasa. Esau sumping nepungan Yakub sareng opat ratus urang! Tapi anjeunna henteu nganyenyeri Yakub.
Manehna lumpat nepungan Yakub jeung nangkeup pageuh. Yakub jeung Esau jadi akur deui, sarta Yakub geus balik ka imah kalawan salamet.
Yakub Tukang Nipu Carita tina Dawuhan Gusti, Alkitab Kenging ti Kajadian 25 - 33 "Ngawitan bubukana Dawuhan Gusti anu masihan Caang." Psalm 119:130